Метални гаражи | Директория за статии
27.12.2010 | Автор: redaktor | Статия от Имоти и строителство
Не е никак лошо човек да има собствен гараж, където да може да приюти автомобила си и да го предпази от студа, валежите и някои лоши хора. Почти всеки гражданин на Република България си представя гаража като правоъгълна постройка от бетон и тухли, добре измазана отвън и с шарена мозайка на предната част на горната плоча. А дойде ли време сами да си построим такъв, ние бързо се сещаме за познатата картинка и си купуваме две цистерни бетон и стотина тухли.
Това, разбира се, не е никак лошо, но мисля, че се сещам за нещо по-добро. Това са така наречените метални гаражи. Казвам “така наречените”, защото у нас почти никой не знае за тях, а още по-рядко могат да се срещнат в някой двор или паркинг. Гаражите от стомана са много добро решение особено ако се има предвид голямото разнообразие, в което те се произвеждат на запад. Има гаражи, в които можеш просто да пъхнеш колата си, но има и други, включващи разширение за малка работилница или цяла отделна стая за работилница. На практика тези сгради могат да варират от малък навес до малка лятна къщичка с място за колата. Отворим ли дума за сградите за селскостопанска техника, там вече е видно, че металната конструкция включва цели производствени или складови помещения. Сега обаче ще поговорим за частните гаражи и техните качества – функционалност, рентабилност и бързина на изграждането.
Гаражите от метални конструкции са едно все по-популярно решение в развитите и развиващите се страни. Самата популярност на металните гаражи в дадена страна е нещо като индикатор за модерно строително развитие на същата. Изборът на подобен вид гараж, особено в България, показва едно модерно мислене за строителството изобщо. Макар и бавно, тази модерност започва да навлиза и у нас и все повече хора решават да спестят пари и време, без да загубят качество за сметка на това. Набиращата скорост популярност на сглобяемите конструкции се дължи най-вече на сериозното превъзходство на тези сгради над обичайните си традиционни конкуренти. Множеството предимства, които един гараж от стомана притежава, създават качествено нов продукт с изцяло модерен облик, който задава едни по-високи изисквания на разбирането ни за хубав и функционален гараж. Най- осезаемите предимства на металните гаражи са свързани с бързината за изграждане и количеството на работната сила, която трябва да се наеме. Вече готовата сграда е удобна и достъпна. Освен основния вход към гаража можете да направите един или няколко откъм вътрешността на двора си. И въпреки, че на външен вид може да ви изглежда някак крехък в сравнение с гаража от бетон, то това е само привидно. Стоманеният вариант е с много по-дълъг срок на ползваемост, понеже атмосферните условия нямат същото влияние върху метала, както върху стандартните строителни материали като бетон, замазки, тухли и други. Устойчивостта на атмосферните условия не засяга само продължителността на експлоатация, но и издръжливостта на природни бедствия като силни ветрове, наводнения, пожари, обилни снеговалежи и земетресения. Нека не звучи пресилено, но стоманеният гараж е в състояние да издържи на почти всичко и ако някаква част от него пострада, това най-вероятно ще е декорацията или отчасти термопанелите. Липсата на ерозия при работата с метални материали улеснява и поддръжката, чистотата, здравината и грижите за външния вид. При възникване на неизправност в този тип структури има цялостен и добре изготвен арсенал от предварително изработени решения за справяне. Това е така, защото голямата част от тези стоманени конструкции се произвеждат в заводи, които продават продуктите си с добри упътвания за експлоатация. Така например при при протичане на вода решенията могат да включват подмяна на покривен сандвич панел, регулиране на уплътняването между панелите, преценка на ефективността на наклоните и още някои. Решението да се обърнете към метална конструкция е особено интелигентно решение особено ако имате дълготрайни планове и не искате да се занимавате често със сградата, която имате. Казвайки всичко това, може би очаквате, че металните гаражи са нещо много луксозно и скъпо, но отново съм на път да ви изненадам и този път може би най-приятно. Гаражите от стоманена конструкция са доста евтини особено като се има предвид качествата, които описах по-горе. Тази достъпност се дължи и на една сълно развита конкуренция в този бранш, което осигурява и огромен избор от модели, цветове, стилове и допълнения. Браншът на металните сгради в Западна Европа и САЩ е довел до такова състояние пазара, че почти всеки да може да си позволи железен гараж, а разликата, естествено, е в модела, допълненията и екстрите. Бюджета, който вероятно сте заделили за направа на гараж, може значително да изтънее, ако имате времето да се запознаете с алтернативите, които металното строителство може да предложи. Цената става още по-изненадваща, след кото поговорим малко за различните функции, които една такава придобивка може да изпълнява.
Освен съхраняването на вашия автомобил гаража може да се използва и за съхраняване на много други неща. Спокойно можете да приберете там градинското оборудване както след работа, така и за зимния период. Има едно ъгълче и за ските и водолазния костюм, разбира се. Поставете небрежно до тях и оборудването си за къмпинг – палатки, барбекю, спални чували, сгъваеми столове, въдицата и други. Неофициалните работни срещи по някой ваш проект също могат де се подслонят в стоманената кутийка, а да не говорим, че тази кутийка най-вероятно ще стане домакин на някои от вашите хобита.
Най-хубавото в нашата ситуация с подчертано метален вкус е, че тя разпъва пред нас широк диапазон от възможности за различен външен вид, различна функционалност и различно качество. Нека гаражът да се вписва стилистично към вашия двор, а не да бъде една сива буца насред зеления райграс. Изберете вариант с малка стаичка за любимото си хоби или с легълце за случаите, когато жена ви е особено права по някой въпрос. Изберете си прозрачна добавка за вечно зелена градина.
Изберете ..!